- Dette er oppsiktsvekkende av voldsofferforvaltningen
Pilotsaksgruppen hadde i oppgave å plukke ut pilotsakene, som først skulle behandles av Kontoret for voldsoffererstatning (KFV), og deretter av Erstatningsnemnda for voldsofre. En av gruppene som ble plukket ut var de som ikke ble påført store fysiske skader, men fikk psykiske skader pga. de massive inntrykkene.- Det skal ikke ha noe å si om du er ansatt eller ikke. Da blir det jo en særbehandling av de som er ansatt i Staten, kontra de som var tilfeldig forbipasserende. Det var ikke meningen med normvedtakene i pilotsaksprosessen. Tvert imot var hele hensikten med pilotsaksprosjektet å unngå forskjellsbehandling, sier Christian Lundin.- Det som ikke er avklart i pilotsakene, er hvor nærme du må ha vært bomben for å ha krav på erstatning. Her sier jo Staten at han var nærme nok til å få erstatning. Jeg har ikke sett vedtaket, men det er uheldig hvis de har begynt å nyansere mellom skadde, og dermed beveger seg bort fra hele intensjonen med pilotsakene. Det samme er hvis staten begynner å nyansere mellom de skadde på Utøya. Dette er oppsiktsvekkende av KFV, sier han.- En differensiering innad i de enkelte grupper vil være en urimelig forskjellsbehandling, og vil bare føre til at antall klagesaker øker, sier Christian Lundin.
Advokat Christian Lundin ledet Pilotsaksprosjektet. Ifølge ham skal ikke ha noe å si om du er statsansatt eller ikke, for å få full oppreisning.